## Ministru kabineta rīkojuma projekta „Par Biznesa, mākslas un tehnoloģiju augstskolas “RISEBA” Satversmes apstiprināšanu” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par Biznesa, mākslas un tehnoloģiju augstskolas “RISEBA” Satversmes apstiprināšanu” (turpmāk – rīkojuma projekts) ir izstrādāts saskaņā ar Augstskolu likuma 10.panta trešo daļu, kas paredz, ka privātpersonu dibināto augstskolu satversmes apstiprina Ministru kabinets. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Rīgas Starptautiskās ekonomikas un biznesa administrācijas augstskolas (turpmāk - augstskola) darbību regulē ar Ministru kabineta 2008.gada 12.marta rīkojumu Nr.123 „Par Rīgas Starptautiskās ekonomikas un biznesa administrācijas augstskolas Satversmes apstiprināšanu” apstiprinātā Satversme. Ņemot vērā to, ka augstskola darbojas ne tikai ekonomikas un biznesa jomā, augstskolas nosaukumā vairs nevarēja atstāt to, ka tā ir ekonomikas un biznesa administrācijas augstskola. Pamatojoties uz augstskolas pieņemto koncepciju, augstskola līdztekus sākotnēji īstenotajām biznesa virziena programmām piedāvā studentiem arī radošas studiju programmas komunikācijas, audiovizuālo mediju mākslas un arhitektūras jomās. Tādējādi tika pieņemts lēmums noformulēt jauno augstskolas stratēģijai atbilstošu nosaukumu. Šobrīd augstskola realizē dažāda virziena studiju programmas bakalaura, maģistra un doktora līmeņos, paplašina starptautisku sadarbību, piesaista ārvalstu studentus un aktīvi iesaistās mācībspēku apmaiņā. Ņemot vērā augstskolas saīsinājuma “RISEBA” starptautisko atpazīstamību, bija nepieciešams augstskolas nosaukumā iekļaut arī minēto saīsinājumu.Nepieciešams precizēt jautājumu par augstskolas dibinātājiem, kā rezultātā Satversmē noteikti augstskolas dibinātāji.2011.gada 1.augustā stājās spēkā likums „Grozījumi Augstskolu likumā”, kurš ieviesa vairākas izmaiņas Augstskolu likuma tiesiskajā regulējumā, piemēram, noteica, ka arī nepilna laika studējošie ir augstskolas personāls, revīzijas komisijas izveide ir fakultatīva, tika noteikti papildus rektora pienākumi (piemēram, atbildība par augstskolas stratēģijas īstenošanu, augstskolas budžeta sagatavošana), nosacījums, augstskolas senāts neapstiprina augstskolas akadēmiskās šķīrējtiesas lēmumus u.c. Ņemot vērā minēto, bija nepieciešams precizēt augstskolas Satversmi, lai tajā noteiktais tiesiskais regulējums atbilstu Augstskolu likuma tiesiskajam regulējumam.Lai nodrošinātu lielāku augstskolas personāla pārstāvību Satversmes sapulcē, bija nepieciešams palielināt Satversmes sapulces dalībnieku skaitu.Ņemot vērā minēto, 2015.gada 9.decembrī augstskolas Satversmes sapulce pieņēma jauno augstskolas Satversmi.Rīkojuma projekta mērķis ir apstiprināt augstskolas Satversmes sapulces 2015.gada 9.decembrī pieņemto jauno augstskolas Satversmi, kas nodrošinātu augstskolas darbības kontinuitāti, kā arī Satversmes atbilstību Augstskolu likumā noteiktajam tiesiskajam regulējumam.  |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz augstskolu un tās personālu.  |
| 3. | Tiesiskā regulējuma ietekme uz tautsaimniecību un administratīvo slogu | Rīkojuma projekts nodrošinās augstskolas darbības kontinuitāti un efektivitāti, kā arī augstskolas Satversmes atbilstību Augstskolu likumā noteiktajam tiesiskajam regulējumam. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav. |

Anotācijas III, IV, V un VI sadaļa – rīkojuma projekts šo jomu neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma izpildē būs iesaistīta pati augstskola un tās lēmējinstitūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Izglītības un zinātnes ministre Mārīte Seile

Valsts sekretāre Līga Lejiņa

14.01.2015. 17:45

 516

M.Strads

67047853, Maris.Strads@izm.gov.lv